и данните на пломбите, поставени върху превозните средства или контейнерите, използвани за транспортиране на такива продукти от риболов в съответствие с член 109 от настоящия регламент,
 —
 разпоредби за кръстосани проверки на риболовния дневник и данните от документа за транспорт със записите от претеглянето на местоназначението,
 —
 претегляне на извадка от продуктите от риболов в присъствието на представители на компетентните органи по местоназначението, където се извършва претегляне преди първото пускане на пазара. Размерите на извадките са пропорционални на равнищата на риска съгласно направената оценка. Когато е целесъобразно, държавите-членки могат да включат в процедурите по претегляне на извадките използването на стандартизирани кутии.
 6.
 Когато продуктите от риболов се съхраняват в стандартизирани кутии, определен брой от тези кутии се претегля за целите на статистическата извадка в присъствието на представители на компетентните органи на държавата-членка. Броят на кутиите, принадлежащи на извадката, е пропорционален на равнището на риска съгласно направената оценка. За предпочитане е държавите-членки да посочат броя кутии, подлежащи на претегляне, посредством таблици за различните равнища на риска съгласно следния пример:
 Брой разтоварени кутии по вид
 Брой кутии, подлежащи на претегляне в зависимост от равнището на риска
 Много нисък
 Нисък
 Среден
 Висок
 Много висок
 0—25
 1
 1
 1
 1
 2
 25—50
 1
 2
 3
 4
 5
 50—100
 1
 3
 4
 5
 6
 100—200
 2
 4
 5
 6
 7
 Всеки допълнителни 100
 1
 1
 2
 3
 4
 7.
 Планът за контрол включва мерки, гарантиращи претеглянето на извадката.
 8.
 Всеки анализ на риска, оценка на данните, процедура по валидиране, процедура по одит или други документи в подкрепа на изготвянето и допълнителните изменения на плана за контрол се документират и предоставят за одит и инспекция.
 ПРИЛОЖЕНИЕ XXII
 МЕТОДИКА ЗА ИЗГОТВЯНЕ НА ОБЩАТА ПРОГРАМА ЗА КОНТРОЛ, ПОСОЧЕНА В ЧЛЕН 61, ПАРАГРАФ 2 ОТ РЕГЛАМЕНТА ЗА КОНТРОЛ
 В настоящото приложение се определя методиката, по която държавите-членки изготвят общата програма за контрол, която следва да се прилага, когато държавата-членка, в която се разтоварват продуктите от риболов, позволява тези продукти да бъдат транспортирани преди да бъдат претеглени до регистрирани купувачи, регистрирани тръжни центрове или други организации или лица, които са отговорни за първото пускане на пазара на продукти на риболов в друга държава-членка в съответствие с член 61, параграф 2 от Регламента за контрол.
 1.
 Целта на общата програма за контрол е да сведе до минимум риска от неспазване на правилата на общата политика в областта на рибарството, когато държавите-членки, в които се разтоварват продуктите от риболов, позволяват тези продукти да бъдат транспортирани преди да бъдат претеглени до регистрирани купувачи, регистрирани тръжни центрове или други организации или лица, които са отговорни за първото пускане на пазара на продукти на риболов в друга държава-членка.
 2.
 Размерът на извадката се определя въз основа на риска от неспазване на правилата на общата политика в областта на рибарството, свързан с транспортирането преди претегляне към друга държава-членка.
 3.
 Държавите-членки определят риска на следните равнища: „много нисък“, „нисък“, „среден“, „висок“ и „много висок“.
 4.
 При установяване равнището на риска от неспазване на правилата на общата политика в областта на рибарството държавите-членки отчитат всички основни критерии. Критериите